**Referat fra bestyrelsesmøde nr. 5-2020, tirsdag den 29. september 2020**

**Til stede:**

Carl-Johan Dissing (CJD)
Joachim Danckert (JD) -referent

Andreas Poulsen (AP)
Martin Nissen Nørgård (MNN)

Anette Lund Jensen (ALJ)

Nicolaj Frederiksen (NF)

Afbud fra: Carsten Eriksen (CE)

**Dagsorden:**

01. opfølgning på sidste møde
02. økonomi – kontingenter m.v. – kommunen – indsendelse af budget/regnskab mv
03. opfølgning af møderne 13.08 Brovst – 24.08 Paraply – 31.08 Aabybro – 07.09 Gjøl Skole – nyt foreningsmøde – LUP-møde
04. Brugermøde den 21.10.20 - oplæg
05. SUP – aktiviteter – stade mht. indkøb mv
06. SURF – aktivitet – evt. indkøb mv.
07. Joller – aktivitet – placering sommer/vinter
08. Optagning den 17. og 31. okt. Hvem – hvad og isætning 2021?
09. Udskiftning af del af tag på det gamle klubhus + isolering
10. Maling af klubhus – opfølgning
11. EDB – nye pc-er + overvågning  – den nye hjemmeside
12. DS – aktiviteter – kurser
13. Corona – opfølgning på håndtering og ”sporing” via edb-lister
14. Børneattester –  9 personer er godkendt – hvem yderligere?
15. Eventuelt

**01. Opfølgning på sidste møde**

**NF** har fået tilbud fra Tryg på forsikring af SUP-trailer og SUP udstyr. Forsikring af trailer koster 1.800 kr./år og forsikring af SUP udstyr 1.200 kr./år. NF læser forsikringsbetingelserne igennem bl.a. mht. selvrisiko samt hvornår udstyret er forsikret.

Der er mulighed for at få arrangeret et besøg på hjemmeværnskutteren i Aalborg. **CJD** er tovholder

**CJD** vil ringe til CE

**02. økonomi – kontingenter m.v. – kommunen – indsendelse af budget/regnskab**

JD runddelte regnskabsstatus per 29. sept. 2020. På driftskontoen står der kr. 252.222,66 og på opsparingskontoen kr. 71.040,58.

Der er blevet slettet 14 medlemmer p.gr. af kontingentrestancer. MNN mener det er meget vigtigt, at medlemmer, der melder sig ud, eller bliver slette p.gr. af kontingentrestancer afleverer deres nøgler til klubben. JD anførte, at det er vanskeligt at inddrive nøglerne; et depositum på 100 kr. er måske for lidt til at få folk til at køre til Gjøl med en nøgle, og JD vil ikke bruge mange ressourcer på at få nøgler retur.

**CJD** har talt med de fleste sponsorer og udsendt fakturaer.

Der skal indsendes ansøgning om lokaletilskud, aktivitetstilskud samt tilskud til træneruddannelse. Ansøgningerne skal være kommunen i hænde seneste den 1. oktober. Ansøgning om lokaletilskud skal indeholde oplysninger om medlemmernes aldersfordeling samt om hvor mange medlemmer, der bor i Jammerbugt Kommune. P.t. er der 186 medlemmer. MNN undrede sig over, hvorfor klubben har betalt for et SUP-kursus, som er blevet aflyst. JD kunne oplyse at han ikke er blevet informeret om at SUP kurset var blevet aflyst og at han derfor har betalt fakturaen fra Dansk Surf og Rafting Forbund. **CJD sender materialet til kommunen**.

**03. opfølgning af møderne 13.08 Brovst – 24.08 Paraply – 31.08 Aabybro – 07.09 Gjøl Skole – nyt foreningsmøde – LUP-møde**

Mødet den 13.08 vedrørte Udviklingen i små miljøer (landsbyer).

Referat fra mødet den 24.08 i Gjøl Samarbejdet er udsendt.

Den 31.08 var klubberne på havnen indbudt til møde på Rådhuset vedr. det oplæg, som klubberne har udarbejdet vedr. Fremtidens Gjøl Havn. Referat fra dette møde er rundsendt til bestyrelsen. På mødet den 31.08 gav borgmesteren udstryg for, at en opmåling af Limfjorden syd for havnen ud til 2.5 meter dybde (med henblik på at få data til at bestemme en hensigtsmæssig placering af indsejling til Gjøl Havn efter en udvidelse) umiddelbart kan sættes i gang, hvis opmålingen kan holdes indenfor en beløbsramme på ca. kr. 35.000. CJD er i kontakt med et par firmaer, der evt. kan forestå opmålingsarbejdet. Kommunen gav også tilsagn om medfinansiering, samt at kommunen vil hjælpe med fundraising etc.

Den 07.09 havde Jammerbugt Kommune inviteret til borgermøde om havnen herunder evt. bebyggelse på vinterpladsen. Kommunen præsenterede et forslag til, hvordan bådene om vinteren kan placeres meget tæt i specielle stativer, som kan samles og stables om sommeren (som det gøres i Aalborg Sejlklub). En meget tæt placering giver iflg. kommunen plads til, at der kan bygges boliger på ca. halvdelen af vinterpladsen. (**CJD** sender kommentarer vedr. problemerne af en meget tæt placering af både på vinterpladsen; en meget tæt placering er ikke så ukompliceret, som Kommunen gav udtryk for på mødet). Der var ingen på mødet den 07.09, der gav udtryk for, at de syntes, at det var en god ide, at der blev bygget på vinterpladsen. Det blev meget klart formuleret, at udviklingen på Gjøl Havn bør ske på foreningernes præmisser. Kommunen har p.t. ikke fremsendt et notat/referat af mødet den 07.09.

LUP-mødet den 6. oktober er blevet aflyst p.gr. af corona.

**Handlingskataloget**. Jammerbugt Kommunes handlingskatalog skulle have være behandlet på 3 borgermøde. De to første blev aflyst p.gr. af manglende tilmeldinger og det sidste er blevet aflyst p.gr. af corona. Indspark til Jammerbugt Kommunes handlingskatalog skal være kommunen i hænde inden 1. oktober. **CJD** melder til kommunen at Fremtidens Gjøl Havn er et så stort og for kommunen vigtigt projekt, at det bør fremgå eksplicit i Handlingskataloget.

Fremtidens Gjøl Havn bliver et væsentligt punkt på næste bestyrelsesmøde. Og drøftelserne vil forhåbentlig gøre det muligt at der udarbejdes et oplæg, som kan drøftes med de andre klubber på havnen.

**04**. **Brugermøde den 21.10.20 – oplæg**

Ting, der ønskes taget op på brugermødet den 21.oktober, skal snarest sendes til CJD, som vil samle op og melde tilbage til Kommunen senest den 7. oktober.

Følgende ting blev foreslået til brugermødet

* Placering af joller på vinterpladsen
* Udskiftning af Y-broer/arme
* Fastgørelse af Y-arme (eller mangel på samme)
* Uddybning af havnen til 1m ved den nordlige (nye) spunsvæg
* Afløb foran surferrummet, så man kan skylle grej uden at vandet løber ind i surferrummet (JD har den 30.09 været forbi surferrummet og konstateret, at der er et afløb lige foran surferrummet. Vand i surferrummet skyldes formentlig at terræn foran surferrummet hælder den forkerte vej)
* Videoovervågning ved kroen, så det kan registreres, hvilke biler, der kommer på havnen. (Der er gentagne gange blevet stålet påhængsmotorer, og det er ikke sandsynligt at tyvene er gående eller kommer på cykel)
* Vedligeholdelsesplanen for havnene i Jammerbugt Kommune. (Denne plan vil kommunen ikke offentliggøre før planen har været behandlet politisk; og det er den formentlig blevet nu)

**05. SUP – aktiviteter – stade mht. indkøb mv**

De af Trygfonden bevilgede redningsveste er i restordre.

Der mangler sko; der laves en gennemgang af hvad der mangler, så tingene kan være bevilget og anskaffet inden sæsonstart næste år.

**06. SURF – aktivitet – evt. indkøb mv.**

Windsurf trænger til nogle store indkøb; meget af udstyret er ved at være slidt ned. NF laver en list over det udstyr, der ønskes indkøbt.

NF foreslog en fælles grillafslutning den 7. oktober (Surfer, SUP og jollesæsonen slutter den 7. oktober), men en fælles afslutning blev droppet p.gr. af corona

**07. Joller – aktivitet – placering sommer/vinter.**

**08. Optagning den 17. og 31. okt. Hvem – hvad og isætning 2021?**

Optagning den 17. oktober. Tovholder CJD + Jette

Optagning den 31. oktober. Tovholder JD og AP

Det er meldt ud, at vi samme procedure mht. betaling som ved isætning (aftalte penge i kuvert med navn)

P.gr. corona sørger klubben ikke for brød – øl – kaffe, ligesom der heller ikke er standerstrygningskomsammen og afriggerfest.

Isætning 2021: 10. april og 24. april 2021.

**09. Udskiftning af del af tag på det gamle klubhus + isolering.**

Det koster ca. kr. 1.600+moms at få lagt 100 mm ekstra isolering på loftet af den gamle pavillon. Kommunen vil formentlig betragte ekstra isolering som en forbedring, så de kr. 1.600 + moms er noget klubben selv skal betale. **AP** rykker Ole Larsen for at sat gang i udskiftning af tag (tilbudspris kr. 24.000 inkl. moms)+ ekstra isolering. **Arbejdet skal udføres i år.**

**10. Maling af klubhus – opfølgning**

De to arbejdsdage blev aflyst; den første p.gr. af manglende opbakning og den sidste på grund af dårligt vejr. Der vil blive forsøgt med et par arbejdsdage i foråret 2021.

MNN påpegede at rullebeslaget på lågen til surferrummet trænger til at blive skiftet; lågen er svær at åbne og lukke. JD oplyste at han har smurt rullebeslaget på lågen til værkstedet, og det har haft en meget gunstig virkning.

**11. EDB – nye pc-er + overvågning  – den nye hjemmeside**

Klubben har fået doneret to nye Pc’er. En til vejrstationen og en der kan bruges i forbindelse med storskærmen. Den simple version af vejrdata kører igen (<https://danckert.dk/weatherlinkdata/Weather_Summary_Vantage_Pro.htm>). Mikkel vil se, hvordan vejrstationen kan integreres i hjemmesiden samt flyttes klubbens webhotel.

Mikkel Skovgaard Sørensen har lavet en ny hjemmeside (i WordPress); dejligt at det er en fra klubben som har påtaget sig opgaven. Det er uklart hvem og hvordan som står for vedligehold etc. NF kontakter Mikkel bl.a. mht. og få lagt indmeldelsesblanketterne på hjemmesiden samt oplysningerne om, hvordan klubben håndtere personoplysninger, samt mht. at få et møde med Mikkel mht. hvordan klubben kan/skal håndtere hjemmesiden fremover.

**12**. **DS – aktiviteter – kurser**
Alle, der gerne vil på trænerkursus, kan komme det. Der er muligvis nogle surfere, der gerne vil på trænerkursus; NF tovholder.

**13.** **Corona** **– opfølgning på håndtering og ”sporing” via edb-lister**

Conventus vil ikke blive brugt til at lave liste over de, der deltager i de forskellige træningsaktiviteter. Hvis der er behov for at melde ud til deltagerne, at de måske kan være smittet med corona i forbindelse med en træningsaften, sendes der er mail til alle i gruppen (Surfergruppe/SUP gruppe/Jollegruppen)

**14.** **Børneattester –  9 personer er godkendt – hvem yderligere?**

Der skal være børneattest på alle, der i forbindelse med klubaktiviteter, har med børn at gøre.

**15. Eventuelt**

MNN har udarbejdet et forslag til kontingentsatser. **MNN** rundsender dette og det tages op på næste bestyrelsesmøde.

Der kommer master i masteskuret i den næste måned. **NF** sørger for at de surfbrædder og master/bomme, der kan ligge i vejen for master flyttes.

 **Næste møde: tirsdag den 27. oktober kl. 18.30**